Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 30.12.2015 o 17.00 hod.
	v zasadacej miestnosti Obecného úradu


Počet poslancov obecného zastupiteľstva: 7

Prítomní

René Blanárik - starosta obce
Ján Kollár, Lívia Michaličková,  Blanka Štefaničková, Eva Ažaltovičová, Andrea Lukačovičová, Ivana Ladvenicová-poslanci OZ Dobrá Voda

Neprítomní

Program zasadnutia
1. Otvorenie zasadnutia
2. Schválenie programu zasadnutia, určenie zapisovateľa  a overovateľov  zápisnice, voľba návrhovej a mandátovej komisie
3. Zloženie sľubu poslanca obecného zastupiteľstva
4. Overenie zloženia sľubu a správa mandátovej komisie
5. Kontrola plnenia uznesení z predchádzajúceho  zasadnutia  OZ  Dobrá Voda
6. Schválenie kontrolnej činnosti hlavného kontrolóra obce Dobrá Voda na 1. polrok 2016
7. Schválenie Všeobecne záväzného nariadenia (VZN) č. 4/2015 o výške mesačného príspevku na čiastočnú úhradu výdavkov za pobyt dieťaťa v materskej škole a výšku mesačného príspevku na čiastočnú úhradu nákladov spojených s činnosťou školského klubu detí
8. Rozpočtové opatrenie č. 5/2015
9. Rozpočtové opatrenie č. 6/2015
10. Schválenie rozpočtu obce Dobrá Voda na rok 2016 až 2018
11. Uznesenia OZ
12. Rôzne
13. Záver.
1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik
– starosta obce. 
2. Schválenie programu zasadnutia, určenie zapisovateľa  a overovateľov  zápisnice, voľba návrhovej a mandátovej komisie
Starosta obce René Blanárik skonštatoval, že na zasadnutí OZ sú prítomní 6 poslanci a OZ je uznášania schopné. Oboznámil poslancov s programom zasadnutia. Starosta obce navrhol doplniť bod10. Stanovisko hlavného kontrolóra obce Dobrá Voda k návrhu rozpočtu 2016-2018 a následne zmeniť číslovanie nasledujúcich bodov 11.Schválenie rozpočtu obce Dobrá Voda na rok 2016 až 2018,12. Uznesenia OZ, 13. Diskusia, 14. Záver.  Poslanci OZ so zmenou a  doplnením programu súhlasili a k programu nemali pripomienky.  

René Blanárik určil za zapisovateľku zápisnice Luciu Piačkovú a za overovateľov zápisnice Jána Kollára a Evu Ažaltovičovú.

Starosta obce navrhol, aby návrhová komisia pracovala v zložení
predseda –Ivana Ladvenicová
členovia –Lívia Michaličková, Andrea Lukačovičová.

Zároveň sa ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení, tak aby sa efektívne naplnil program rokovania a jeho ciele.

Starosta obce navrhol nasledovné zloženie mandátovej komisie 
predseda - Ján Kollár
členovia - Ivana Ladvenicová, Blanka Štefaničková.

Členovia mandátovej komisie majú za úlohu nasledovné
a) overiť doklady o zložení sľubu poslankyne OZ,
b) zistiť, či nevykonáva funkciu nezlučiteľnú s funkciou poslanca 
c) podať o výsledku svojich zistení správu zasadnutiu OZ.

Starosta obce požiadal predsedníčkunávrhovej komisie Ivanu Ladvenicovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 59/2015

Obecné zastupiteľstvo v Dobrej Vode
1. schvaľuje program zasadnutia obecného zastupiteľstva zo dňa 30.12.2015
2. určuje overovateľov zápisnice  – Jána Kollára, Evu Ažaltovičovú, zapisovateľka Lucia Piačková
3. volí návrhovú komisiu v zložení
predseda – Ivana Ladvenicová
členovia  -  Lívia Michaličková, Andrea Lukačovičová
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení, tak aby sa efektívne naplnil program rokovania a jeho ciele
5. volí mandátovú komisiu v zložení
predseda -  Ján Kollár
členovia  -  Ivana Ladvenicová, Blanka Štefaničková
6. ukladá mandátovej komisii
a) overiť doklady o zložení sľubu poslankyne
b) zistiť, či nevykonáva funkciu nezlučiteľnú s funkciou poslanca 
c) podať o výsledku svojich zistení správu ustanovujúcemu zasadnutiu OZ

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

3.Zloženie sľubu poslankyne obecného zastupiteľstva

Nakoľko sa Gabriela Puškášová dňa 16.12.2015 vzdala mandátu poslanca OZ v Dobrej Vode, uvoľnený mandát bude obsadený náhradníkom, ktorým je na základe Zápisnice miestnej volebnej  komisie o výsledku volieb v obci do OZ a starostu obce Ing. Mária Danková.
René Blanárik odovzdal Márii Dankovej, ako náhradníkovi, osvedčenie o tom, že sa stala poslancom obecného zastupiteľstva. 
Starosta obce prečítal znenie sľubu poslanca obecného zastupiteľstva, ktorý poslankyňa obecného zastupiteľstva Mária Danková potvrdila svojim podpisom.

Starosta obce požiadal predsedníčku návrhovej komisie Ivanu Ladvenicovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 60/2015

Obecné zastupiteľstvo v Dobrej Vode

konštatuje, že Mária Danková zložila zákonom predpísaný sľub poslanca a tým sa stala poslankyňou OZ v Dobrej Vode.

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

4.Overenie zloženia sľubu a správa mandátovej komisie

Starosta obce vyzval predsedu mandátovej komisie, aby predložil Obecnému zastupiteľstvu Správu mandátovej komisie. 
Predseda mandátovej komisie Ján Kollár, predložil správu mandátovej komisie, ktorá tvorí prílohu tejto zápisnice.
Starosta obce uviedol, že na zasadnutí OZ sú prítomní 7 poslanci OZ. 
Starosta obce požiadal predsedníčku návrhovej komisie Ivanu Ladvenicovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 

Uznesenie č. 61/2015

Obecné zastupiteľstvo v Dobrej Vode berie na vedomie Správu mandátovej komisie.
	
Za: 		7
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.

5. Kontrola plnenia uznesení z predchádzajúceho zasadnutia OZ Dobrá Voda

Kontrolu uznesení zo zasadnutia OZ  Dobrá Voda dňa 15.12.2015 urobila Blanka Štefaničková
a skonštatovala, že všetky uznesenia boli splnené. 
6. Schválenie kontrolnej činnosti hlavného kontrolóra obce Dobrá Voda na 1. polrok 2016
Starosta obce oboznámil poslancov so znením Návrhu plánu kontrolnej činnosti hlavnej kontrolórky obce Dobrá Voda na 1. polrok 2016.  
Hlavná kontrolórka obce Dobrá Voda PhDr. Ing. Veronika Opáleková doručila dňa 26.11.2015 podacie číslo  93/2015 Návrh plánu kontrolnej činnosti hlavnej kontrolórky obce Dobrá Voda na 1. polrok 2016, ktorý bol zverejnený na úradnej tabuli dňa 30.11.2015 a tvorí prílohu zápisnice. K stanovisku sa vyjadrila hlavná kontrolórka obce Dobrá Voda Veronika Opáleková.

Starosta obce požiadal predsedníčku  návrhovej komisie Ivanu Ladvenicovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 

Uznesenie č. 62/2015

Obecné zastupiteľstvo v Dobrej Vode

schvaľuje plán kontrolnej činnosti hlavnej kontrolórky obce Dobrá Voda 
na 1. polrok 2016. 

Za: 		7	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.
7. Schválenie Všeobecne záväzného nariadenia (VZN) č. 4/2015 o výške mesačného príspevku na čiastočnú úhradu výdavkov za pobyt dieťaťa v materskej škole a výšku mesačného príspevku na čiastočnú úhradu nákladov spojených s činnosťou školského klubu detí
Starosta oboznámil poslancov o žiadosti Základnej školy s Materskou školou Dobrá Voda o zvýšení príspevku čiastočnú úhradu výdavkov za pobyt dieťaťa v materskej škole a výšku mesačného príspevku na čiastočnú úhradu nákladov spojených s činnosťou školského klubu detí. K návrhu VZN neprišla v stanovej lehote žiadna pripomienka. K žiadosti sa vyjadrila pani riaditeľka ZŠ s MŠ Martina Komárová. Pani Štefaničková sa informovala na termín úhrady poplatkov. Podľa zákona 245/2008 Z.z. o výchove a vzdelávaní (školský zákon) a o zmene a doplnení niektorých zákonov je splatnosť poplatkov do 10. dňa mesiaca. Navrhla zmeniť dátum vo VZN 4/2015 v zmysle uvedeného zákona. Pani Mária Danková navrhla zvýšiť poplatok za školský klub na 7,00 eur. 
Po diskusii starosta obce vyzval poslancov k hlasovaniu. 

Uznesenie č. 63/2015

OZ v Dobrej Vode
schvaľuje Všeobecne záväzné nariadenie (VZN) č. 4/2015 o výške mesačného príspevku na čiastočnú úhradu výdavkov za pobyt dieťaťa v materskej škole a výšku mesačného príspevku na čiastočnú úhradu nákladov spojených s činnosťou školského klubu detí so zapracovanými pripomienkami
Za: 			7
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 7.
8. Rozpočtové opatrenie č. 5/2015
Starosta obce oboznámil poslancov s Návrhom rozpočtového opatrenia č. 5/2015. Rozpočtové opatrenie sa týka hlavne poskytnutia transferu na prevádzku spoločnosti KOVO Dobrá Voda, spol. s.r.o. Žiadosť o poskytnutie transferu od konateľa spoločnosti KOVO Dobrá Voda, spol. s r.o. tvorí prílohu tejto zápisnice. K situácii v spoločnosti KOVO Dobrá Voda sa vyjadril konateľ spoločnosti pán Martin Gaža. 
Po diskusii sa poslanci dohodli, že pán konateľ má žiadosť prepracovať a bude prejednaná v ďalšom bode programu. 
Starosta obce požiadal predsedníčku  návrhovej komisie Ivanu Ladvenicovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 

Uznesenie č. 64/2015

Obecné zastupiteľstvo v Dobrej Vode

Schvaľuje  Rozpočtové opatrenie č. 5/2015 pre Obec Dobrá Voda 

Za: 		1	
Proti: 		0
Zdržal sa: 	6	Ivana Ladvenicová, Eva Ažaltovičová, Lívia Michaličková, Blanka 
Štefaničková, Andrea Lukačovičová, Mária Danková
Nehlasoval:	0

Uznesenie nebolo prijaté.

9. Rozpočtové opatrenie č. 6/2015
Starosta obce oboznámil poslancov s Návrhom rozpočtového opatrenia č. 6/2015. Rozpočtové opatrenie sa týka úpravy rozpočtu na základe skutočného čerpania v roku 2015.

Starosta obce požiadal predsedníčku  návrhovej komisie Ivanu Ladvenicovú o predloženie návrhu uznesenia a následne poslancovOZ vyzval na hlasovanie. Hlasovali 7 poslanci. 

Uznesenie č. 65/2015

Obecné zastupiteľstvo v Dobrej Vode

Schvaľuje Rozpočtové opatrenie č. 6/2015 pre Obec Dobrá Voda.

Za: 		7	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.

Starosta obce na žiadosť Márie Dankovej vyhlásil technickú prestávku, aby mohli byť doplnené materiály k ďalšiemu priebehu zastupiteľstva.
10. Rozpočtové opatrenie č. 7/2015
Na žiadosť pani poslankyne Márie Dankovej bol doplnený bod č. 10 – Rozpočtové opatrenie č. 7/2015 a následne zmeniť číslovanie nasledujúcich bodov. 

Starosta obce požiadal predsedníčku  návrhovej komisie Ivanu Ladvenicovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 

Uznesenie č. 66/2015

Obecné zastupiteľstvo v Dobrej Vode

schvaľuje zmenený program zasadnutia obecného zastupiteľstva zo dňa 30.12.2015

Za: 		7	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.

Na obec Dobrá Voda  bola v priebehu zasadnutia doručená nová prepracovaná žiadosť od Spoločnosti KOVO Dobrá Voda, s.r.o.,  ktorá tvorí prílohu tejto zápisnice.  

Následne oboznámil poslancov s Návrhom rozpočtového opatrenia č. 7/2015. Rozpočtové opatrenie sa týka poskytnutia BT spoločnosti KOVO Dobrá Voda. Po krátkej diskusii sa pristúpilo k hlasovaniu. 

Starosta obce požiadal predsedníčku  návrhovej komisie Ivanu Ladvenicovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 

Uznesenie č. 67/2015

Obecné zastupiteľstvo v Dobrej Vode

Schvaľuje Rozpočtové opatrenie č. 7/2015 pre Obec Dobrá Voda. 

Za: 		7	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.

11. Stanovisko hlavného kontrolóra obce Dobrá Voda k návrhu rozpočtu 2016 - 2018

Starosta obce vyzval hlavnú kontrolórku obce Veroniku Opálekovú o vyjadrenie k rozpočtu obce Dobrá Voda 2016-2018. Stanovisko hlavného kontrolóra obce Dobrá Voda k návrhu rozpočtu 2016-2018 je prílohou zápisnice.

Starosta obce požiadal predsedníčku  návrhovej komisie Ivanu Ladvenicovú o predloženie návrhu uznesenia a následne poslancovOZ vyzval na hlasovanie. Hlasovali 7 poslanci. 

Uznesenie č. 68/2015

Obecné zastupiteľstvo v Dobrej Vode

berie  na vedomie stanovisko  hlavného kontrolóra obce Dobrá Voda k návrhu rozpočtu 2016-2018

Za: 		7	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.

12. Schválenie rozpočtu obce Dobrá Voda na roky 2016-2018

Starosta skonštatoval, že k návrhu rozpočtu obce na roky 2016-2018 neboli do dnešného dňa doručené žiadne pripomienky.  Zároveň oboznámil poslancov, že v zmysle zákona 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, v zmysle §4, ods. 5 ak obecné zastupiteľstvo obce s počtom obyvateľov do 2000 rozhodne o neuplatňovaní programu obce, rozpočet obce nemusí obsahovať zámery a ciele, ktoré bude obec realizovať z výdavkov rozpočtu obce.  K rozpočtu ZŠ s MŠ na roky 2016-2018 sa vyjadrila riaditeľka ZŠ s MŠ Mgr. Martina Komárová. Starosta vyzval prítomných k diskusii. O slovo sa prihlásila pani Veronika Opáleková, ktorá sa spýtala na možné zvýšenie úväzku pre hlavnú kontrolórku, nakoľko je to dosť veľa práci a malé finančné ohodnotenie na to množstvo práce. Navrhla zvýšenie záväzku na 0,2 úväzku. Pani Ivana Ladvenicová sa pýtala na BT jednotlivcovi – pán Gregorička, kde mu na pracovnom stretnutí bolo navrhnuté  500,00 eur, avšak v návrhu rozpočtu bolo 400,00 eur. Rozpočet sa upraví +100,00 eur pre pána Gregoričku. Tieto návrhy sa zapracujú do rozpočtu 2016.

Po podrobnom prejdení rozpočtu sa pristúpilo k hlasovaniu o neuplatňovaní programu obce a následne sa bude hlasovať o rozpočte obce Dobrá Voda na rok 2016.

Starosta obcepožiadal predsedníčku  návrhovej komisieIvanu Ladvenicovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 

Uznesenie č. 69/2015

OZ  v Dobrej Vode 

schvaľuje zostavenie a predkladanie rozpočtu obce na roky 2016, 2017, 2018 bez programovej štruktúry.

Za: 			7
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 7.

Uznesenie č. 70/2015

OZ  v Dobrej Vode 

a) schvaľuje predložený návrh rozpočtu Obce Dobrá Voda  na rok 2016 so zapracovanými pripomienkami

b) berie na vedomie návrh viacročného rozpočtu obce Dobrá Voda na roky 2017-2018 

Za: 			7
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 7.

13. Uznesenia OZ

Starosta obce požiadal predsedníčku návrhovej komisie Ivanu Ladvenicovú o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 

14.Diskusia

Starosta obce oznámil prítomným, že obec Dobrá Voda získala kapitálový transfer na havarijný stav kotla v ZŠ s MŠ Dobrá Voda vo výške 3852,00 eur. Transfer je možné čerpať nasledujúce 2 roky.
Ďalej oznámil poslancom, že pani Krištofíková odmietla podpísať zmluvu na byt zo zdravotných dôvodov, čiže bude vyvesený nový zámer na prenájom bytu č. 1, Dobrá Voda 405, 919 54  Dobrá Voda.
Starosta obce poďakoval v mene obce zamestnancom OcÚ, poslancom, zamestnancom ZŠ s MŠ Dobrá Voda a spoločnosti KOVO Dobrá Voda, spol. s.r.o., občanom a organizáciám, ktorí sa aktívne zúčastňovali na chode obce v roku 2015. Poďakoval všetkým za pomoc, ktorú obci poskytli. Zaželal do Nového roku 2016 hlavne zdravie a veľa pracovných úspechov. 

13. Záver
[bookmark: _GoBack]
Program zasadnutia obecného zastupiteľstva v Dobrej Vode bol naplnený. 
Na záver starosta obce poďakoval prítomným za účasť a zasadnutie ukončil. 


Zápisnicu zapísala: Lucia Piačková


Zapisovateľ zápisnice:	______________________________________



Overovatelia zápisnice:	______________________________________

				______________________________________

V Dobrej Vode, 30.12.2015	





									_______________
									   René Blanárik
									     starosta obce

